JohanHeinsen/ENO huggingface dataset:
Ribe Stifts Adresseaviser, 1826-12-19
J Følge Stifterettens Begjæring bliver det Jørgen Pedersens Opbudsboe tilhørende og i Rankenberg, Bye, Vorbasse Sogn, Slangs Herred, Ribe Amt beliggende Selveiersted af Hartkorn Ager og Eng 7 Skpr. 1, Fdkr. stillet til 3de offentlige Auctioner, som afholdes herpaa Contoiret den 15de og 29de Januari og paa Stedet, selv i Rankenberg den 12te Februari 1827 hver Gangs om Formiddagen Kl. 10, og bliver ved sidste Auctions ligeledes bortsolgt Opbudsboets ubetydelige Løsøre. Hvilket i Overeensstemmelse med Placat 22de April 1817 til alle Vedkommendes Efterretning herved bekjendtgjøres. Herredscontoiret i Colding, den 16de December 1826. John Finsen.
Ribe Stifts Adresseaviser, 1826-12-19
Creditorerne i Selveier Jørgen Pedersens af: Rankenberg til Skifterettens Behandling opgivne Boe, indkaldes herved med 12 Ugers Varsel til for undertegnede Skifteforvalter at anmelde og legitimere deres paa Boet havende Fordringer. Herredscontoiret i Colding, den 16de Decbr. 1826. John Finsen.
Ribe Stifts Adresseaviser, 1826-12-19
Min elskede Pleiefader, i Ordets egentlige Forstand, den værdige Olding Niels Bønnelyche bortreves fra mig d. 12te Decbr. af et Slagflod, efter at have fyldt 70 Aar. De som kjendte Ham skjønne Hans Værd; Hvad jeg tabte føler jeg med inderlig Smerte. Jerne Præstegaard, den 12te Decbr. 1826. K. Tranberg, fød Hansen. Nyelig bidsendt Islandsk Klipfisk for 32 s. Lpd. og extra god Hvedemeel faaes hos Jens Knudsen, i Skolegaden.
Ribe Stifts Adresseaviser, 1826-12-22
aller Kongelig. naadigst. privilegerede. Sller. Adresse Avi som forsendes. med Brevposten, overalt i Danmark. og Hertugdømmene. Fredagen den No. 103.
Ribe Stifts Adresseaviser, 1826-12-22
22de December.
Ribe Stifts Adresseaviser, 1826-12-22
Redigeres, trykkes og udgives ved N. S. Hyphoff i Ribe.
Ribe Stifts Adresseaviser, 1826-12-22
Udenlandske Efterretninger. Paris, den 12te Decbr. Hs. Majest. Kongen, aabnede idag Kamtenes Sæde med en Tale. Blandt e Gjenstænder der vil blive at forhandle ere: Loven om Forstvæsenet, Regler for Militairjustitsen, Pressefriebeden, Manglerne ved Retsvæsenet, en fuldstændigere Lov om Straffen for Slavehandel. Da Talen var tilende, lod Cantsleren Pairen og deraa de Deputerede aflægge den sædvanlige Eed, og efrat ogsaa de nye Deputerede, Dhrr. Faren og Villeneuve, vare tagne i Eed, erklærede Kantsleren at Sædet var ophævet. Kongen blev ved sin Ankomst og ved Slutningen af hans Tale hilst med et almindeligt: Leve Kongen, og Artilleriesalver forkyndte hans Bortkjørsel fra Slottet g hans Tilbagekomst til det.
Ribe Stifts Adresseaviser, 1826-12-22
London, den 12te Decbr. Fra Admiralitets Collegiet er denne Morgen ved Lloyds bekjendtgjort, at Skibe som ville paatage sig at transportere Tropper fra Depford og Portsmouth til Lissabon, maatte ufortøvet melde sig for at accordere og Fragten idet mindste for 3 Maaneder. Bekjendtgjørelsen er undertegnet T. Harding. - Blandt Tropperne, hvoraf denne Magt skal bestaae, er fire Eskadroner Cavallerie, hvilket beviser, at de ei alene ere bestemte til Garnisonstjeneste. Regimenterne der have faaet Marschordre og Officererne som skal commandere dem ere følgende: den 1ste Bataillon af Gardens Grenadeerregiment bliver imorgen indskibet i Deptford; - den anden Bataillon af Gardens 3die Regiment vil denne Morgen marschere fra Windsor til Jndskibning i Portsmouth; - det 4de Regiment til Fods, som fortiden ligger i Portsmouth, har faaet befaling ufortøvet at holde sig færdig til Jndskibning der; den 1ste Bataillon af 60de Riffelcorps, fortiden i Plymouth, har faaet befaling ufortøvet at holde sig parat til Jndskibning i denne Havn; - 2 Eskadroner af 12te Lancenerregiment og 2 Eskadroner af 10de Husarregiment have faaet befaling ligeledes at holde sig parat til Jndskibning. - Fra Cork skulle 2 Regimenter, som S. Georg Murray have at udvælge, indskibes til Lissabon. Den samtlige Magt vil komme til at staae under S. Wm. Clintons Commando. Garden vil blive commandeert af S. Henry Bouverie og S. Th. Arbathnot. Gen. Blakene faaer ogsaa en Commando. Generalqvarteermesteren er S. Brook Vere. Ogsaa fra Gibraltar bliver sendt 2 Regimenter.
Ribe Stifts Adresseaviser, 1826-12-22
Denne Morgen indtraf Hr. Jollis med Depescher, fra Lissabon.
Ribe Stifts Adresseaviser, 1826-12-22
Det hedder at General Quiroga har besluttet, strax at forlade England og gaae over til Portugal, for at fegte under den constitutionelle Fane, og flere Hundrede Spanske og Jtalienske Flygtninger ville ledsage ham.
Ribe Stifts Adresseaviser, 1826-12-22
Madrid, den 3die Decbr. Hr. de Moustier vilde have reist iforgaars, men er endnu ikke kommet afsted.
Ribe Stifts Adresseaviser, 1826-12-22
Hr. Lamb, sælger sine Heste og gjør andre Tilberedelser, som bebude, at han ikke vil opholde sig længe her. Fegtningen ved Braganza maae ei have været ubetydelig; thi paa begge Sider tæller Man 800 Døde og Saarede.
Ribe Stifts Adresseaviser, 1826-12-22
Vi erfare i dette Øieblik, at en Flaade af 50 Engelske Transportskibe ere indløbne til Gibraltar, og de medbragte Tropper ere udskibede; men de ere bestemte til den Portugisiske Regjerings Disposition.
Ribe Stifts Adresseaviser, 1826-12-22
Blandinger. Blandt de interessante og mærkværdige Gienstande, som ved Opgravningen i Pompeji komme for Dagens Lys, var nylig 5 smaae Glaskrukker med Oliven, der vare saa vel conserverede, som om de havde været fra i Fjor. De ere gandske bløde og slimede, have aldeles Udseende af de saakaldte spanske Oliven, lugte meget harske, og have en sidtagtig Smag, der efterlader et piquant, sammensverpende Jndtryk paa Tungen. Dette Phænomen grændser næsten til det Utroelige, naar Man betænker: at her tales om Frugt, som skulde være plukket for 1800 Aar siden.)
Ribe Stifts Adresseaviser, 1826-12-22
Den af den nederlandske Regjering udnævnte Commission til at undersøge Aarsagen til den herskende Sygdom, har fra Gronningen aflagt sin første Beretning, hvori den finder den første Grund i Oversvømmelserne, som i Leerbunden have foraarsaget en Gjæring, der har opfyldt Luften med skadelige Dunster.
Ribe Stifts Adresseaviser, 1826-12-22
Udenlandske Efterretninger. Kiøbenhavn, d. 18de December. Hans Majestæt har allernaadist behaget at udnævne Kjøbmand Heintich, Caesar i Bremen til Allerhøistsammes Consul sammesteds, og de forenede nordamerikanske Staters Consul paa Maltha, Joseph Pullis, ligeledes til Kongl. dansk Consul der paa Øen.
Ribe Stifts Adresseaviser, 1826-12-22
J Handelen er det meget stille. Saavel Colonial som Kornvarer og alle andre Producter ere næsten uden Omsætning eller Efterspørgsel. Denne Stilhed er en Følge af nærværende aarstid, og vil vel vedvare noget endnu. Priserne ere derfor ikkun nominelle. Eierne af de fleste Artikler holde endnu paa de senere Priser, i Forventning af at alt vil stige høiere til Foraaret; men de, som ville sælge, maa tage til Takke med lavere Priser, saavel for Korn som andre Varer.
Ribe Stifts Adresseaviser, 1826-12-22
Løverdagen den 9de Decbr. Formiddag Kl. 11 enhalv ankom her paa Rheden til Ankers Helsingøers Vagtskib, Orlogsbriggen Falster, under Commando af Capit. C. Blom, Ridder af Dannebrogen.
Ribe Stifts Adresseaviser, 1826-12-22
Geheime-Statsminister Kaas, som i lang Tid har været meget syg, er nu til almindelig Glæde, i Bedring. Slutningen af den mellem Hs. Majestæt Kongen af Danmark og Hs. Majestæt Kongen af Sverrig og Norge, sluttede Handels-Tractat. Artikel 3. Alle Varer og Handels-Artikler, hvad enten de ere Frembringelser af Kongeriget Danmarks eller af ethvert andet Lands Jordbund eller Jndustrie, hvoraf Udførselen fra benævnte Kongeriges Havne i dets egne Fartøier og Baade er lovmæssigen tilladt, skulle ligeledes kunne udføres fra benændte Havne i Svenske og Norske Fartøier og Baade, uden at være underkastede høiere eller andre Afgifter, af hvad Benævnelse det end maatte være, end om Udførselen var skeet i Danske Fartøier.
Ribe Stifts Adresseaviser, 1826-12-22
En nøiagtig Reciprocitet skal iagttages i Kongerigerne Sverrig og Norges Havne, saa at alle Varer og Handels Artikler, hvad enten de ere Frembringelser af Kongerigerne Sverrig og Norges eller af ethvert andet Lands Jordbund eller Jndustrie, hvoraf Udførselen fra benævnte Kongerigers Havne i deres egne Fartøier og Baade er lovmæssigen tilladt, skulle ligeledes kunne udføres fra benævnte Havne i Danske Fartøier og Baade, uden at være underkastede høiere eller andre Afgifter, af hvad Benævnelse det end maatte være, end om Udførselen var skeet i Svenske eller Norske Fartøier. Artikel 4. Der skal hverken directe eller inddirecte gives nogen Fortrin med Hensyn til Afsætningen af Varer i Betragtning af Nationaliteten af det Skib, der er indløbet med sin lovmæssigen tilladte Ladning i en Havn i Kongeriget Danmark eller i Kongerigerne Sverrig og Norge, da det er de høie Contraherende Parters Hensigt, at ingensomhelst Forskiel skal finde Sted i denne Henseende mellem deres respective Staters Fartøier og Baade. Attikel 5. De tvende Høie Contraherende Parters respective Colonier, deri fra Danmarks Side indbegreden Grøndland, Jsland og Færøerne, ere særskildt undtagne fra disse Bestemmelser, der indeholdes i de fire forestaaende Artikler, hvilke ikkun skulle være anvendelige paa Kongeriget Danmark, samt paa Hertugdommerne Slesvig, Holsteen og Lauenborg paa den ene Side, og paa Kongerigerne Sverrig og Norge paa den anden Side. Artikel. 6. De Svenske Baade, kaldede: "FarsemasBatar, fra Stæderne Helsingborg, Malmøe og Landscrone, ligesom og de Danske Baade af samme Slags fra Kjøbenhavn og Helsingøer, der gaae mellem de ovennævnte Stæder, skulle fra begge Sider forblive frietagne for alle Havnepenge og Skibsafgifter. Hvad deres Lud ninger angaaer, da skulle disse med Hensyn til Afgivter, ved Jndgaaende og ved Udgaaende behandles efter de almindelige Regler, der ere fastsatte ved nærværende Tractats 2den og 3die Artikel.
Ribe Stifts Adresseaviser, 1826-12-22
Den Tilladelse, der ved Hans Majestæt Kongen af Sverrig og Norges Rescript af 19de Novbr. 1823 er tilstaaet de Danske Baade, kaldet: "Færgebaade", som med Ballast ankomme til Høganæs, til derfra at udføre Steentuld og Porcelain og Falance-Jord (elfesta leor), uden at betale nogensomhelst Afgivt, bliver vedligeholdt. Derimod skulle de Svenske Baade, der gaae directe fra Hoganæss til Danmark, ladede med Steenkul og Porcelain og Fajance-Jord (eldfesta leor), ligeledes være frie for alle Afgivter af hvilketsomhelst Slags. Artikel 7. De Danske Fartøier og Baade, ligesom og de Svenske og Norske Fartøier og Baade, skulle ikke kunne nyde godt af de Friheder og Fordele, som nærværende Tractat tilstaaer dem, uden forsaavidt som de ere forsynede med de Papirer og Certificater, der ifølge de fra begge Sider bestaaende Anordninger fordres forat bevise deres Drægtighed og Nationalitet. Artikel s. Nærværende Tractat skal forblive i Kraft i Ti Aar at regne fra den første Januari næstkommende Aar, Atten Hundrede og Syv og Tyve, og efter dette Tidsrum, med mindre den ene eller den anden af de Høie Contraherende Parter derefter udtrykkeligen erklærer sin Hensigt at lade dens Virkning ophøre. dette Tilfælde skal den ent, i vedblive at være forbindende indtil Udløbet af de Tolv Maaneder, der følge paa den officielle Anmeldelse, som af den ene at de tvende Magter er givet den anden om at den skal ophæves. Artikel 9. Denne Tractat skal ratificeres af de Høie Contraherende Parter, og Ratificationerne skulle udvexles i Stockholm een Maaned efter Underskriftens Datum, eller for, om skee kan. Dets til Bekræftelse have ovennævnte Befuldmægtigede, i Kraft af deres respective Fuldmagter, undertegnet nærværende Tractat og paatrykt den deres Segl.
Ribe Stifts Adresseaviser, 1826-12-22
Separat Artikel. Da den 3de Artikel af Fredstractaten, sluttet i Jønkjøbing den 10de Decbr. 1809, fastsætter Ophævelsen af Afdrags=Rettigheden mellem Kongeriget Danmark paa den ene Side, og Kongeriget Sverrig paa den Anden, forsaavidt som de tvende gjensidige Kroner hidtil havde oppebaaret den eller ladet den oppebære, ere de Tvende Høie Contraherende Parter nu komne overeens om, ikke allene at anvende den ovennævnte Bestemmelse paa Kongeriget Norge, saaledes at Afdrags=Rettigheden skal være aldeles ophævet mellem dette Kongerige og Kongeriget Danmark, men ogsaa at udstrække denne gjensidige Ophævelse til den Deel af Afdrags=Rettigheden, hvoraf Stæderne, Communerne eller andre private Øvrigheder, i visse Tilfælde ere i Besiddelse, og der ifølge heraf skal ophøre fra nu af at hæves fra nogen af Siderne med Hensyn til de tvende Regjeringers gjensidige Undersaatter. Nærværende Separat-Artikel skal have samme Kraft og Gyldighed, som om den var indrykket Ord for Ord i den idag undertegnede Tractat og skal ratificeres paa samme Tid. Dets til Bekræftelse have vi Undertegnede, i Kraft af vore respective Fuldmagter, undertegnet nærværende Separat-Artikel, og paatrykt den vort Segl.
Ribe Stifts Adresseaviser, 1826-12-22
Helsingøer, d. 3de December. Afvigte Nat, strandede en med Stykgods lastet Baad ved Kronborg, Baadføreren var saa uheldig ved denne Hændelse at brætte sit Been.
Ribe Stifts Adresseaviser, 1826-12-22
Ved Sønder Aalum, nordlig for Agger Kirke, er atter nedfalden 16 Alen af Aalum Bjerg. Canalens Tilstand den 16de December var følgende: Paa den grundeste Banke, ende ved Havstokken, 1 trefierdedeel Alen dyb, imellem de tre yderste Hager, 540 Alen bred og 6 nien dyb, Vesten for hvor Landeveien har været før, 7 Alen dob; hvor Landeveien var senere, 8 Alen dyb; og Østen for Landeveien, 8 enhalv Alen dyb; imellem de toøsterste Hager, 7 enhalv Alen dyb og 160 Alen bred. Bredden over Strømmen er den samme som forhen er meldt somtrent 500 Alen).
Ribe Stifts Adresseaviser, 1826-12-22
En Bonde, der havde været inde paa Amtstuen i Thisted, for at hente Douceurpenge, er det gaaet ret uheldigt. J sin Glæde over, paa eengang, at see sig saa rig, havde han drukket sig en lille Ruus og paa Hjemveien taget sig en Luur; men da han vaagnede op igjen, var baade Penge og Ruus forsvunden.
Ribe Stifts Adresseaviser, 1826-12-22
Efterretning for Søefarende. Jfølge officiel Meddelelse har den Kongl. franske Jndenrigs Minister ikke billiget den Undtagelse, som Sundhedsadministrationen i nogle franske Havne hidtil havde gjort fra anordningen af 7de April 1822 i Faveur af de fra Storbrittanien og Norden kommende Skibe. Det er altsaa herefter nødvendigt for alle til franske Havne bestemte eller ankommende Skibe at være forsynede med Sundhedspasse i fuldkommen behørig Orden, dersom de ville undgaae at underkastes Quarantaine.
Ribe Stifts Adresseaviser, 1826-12-22
Kjøbenhavns Havnepriser den 16de Decbr. Holstenske Hvede, 6 Rbd. 4 Mk. a 7 Rbd. Lollandsk Hvede, 6 Rbd. 2 Mk. a 6 Rbd. 4 Mk. Dansk Rug, 7 Rbd. a 7 Rbd., 1 Mk. 8 s. Byg, 5 Rbd. 4 Mk. a 6 Rbd. Havre, 5, Rbd. a 5 Rbd. 1 Mk. Siellandsk Smør, 60 a 68 Rbd. Alt pr. Tønde i Rigsbankpenge Sedler og Tegn.
Ribe Stifts Adresseaviser, 1826-12-22
Kiøbenhavns Børs-Cours den 19de December. Species 226, solgtes til 13 Rbmk. 9 s. Disc. 5 pCt. Ved Tallotteriets 1137 Trækning i Altona udkom: No. 43. 35. 13. 7. 76.
Ribe Stifts Adresseaviser, 1826-12-22
Ribe. Blandt flere uden og indenlandske Kunstnere der have gjestet vor Bye, er ogsaa den saakaldede tyrolske Hercules, Rappo. Her viste han sine Kunster for første Gang iaftes. Uden at træde Sandheden for nær, troer Man at kunne sige: til sit, ikke talrige, Publicums udeelte Bifald. Hr. Rappos Kunstfærdighed er noksom bekjendt af andre Tidender saavel i som udenfor Hovedstaden; denne kan ei andet end sande Alt hvad der er sagt om den. Man maa see hans Kunster for at troe de ere udførlige. Naar fortælles: han ballancerer med en 15 Punds Kugle i en omvendt Haand, en 20 Punds Kugle i den anden og en 40 Pds. Kugle paa Hovedet, saa vil Faa troe det, og dog er det sandt, ja han slaaer endog Tatten med sin Tommelfinger paa den Kugle der ligger i den omvendte Haand. Han svinger en 23pundig HerkulesKølle, som om det var en Stok, og kaster med Kanonkuglerne som om det vare Boldte, og viser flere Kunster der fordre Muskelkraft og Naturgaver. Jmorgen reiser han herfra til Tønder.
Ribe Stifts Adresseaviser, 1826-12-22
prædikanterne. Domkirken: 4de Søndag i Advent, Hs. H. Hr. Stiftsprovst Dr. Phils. Frost. J Cathrine Kirke: J. D. Hr. Pastor Thurah.
Ribe Stifts Adresseaviser, 1826-12-22
I Domkirken: 1ste Juledag, Hs. H. Hr. Stiftsprovst Dr. Philos. Frost. J Cathrine Kirke, f. D., Hr. Pastor Thurah, I Domkirken: 2den Juledag, Hs. H. Hr. Stiftsprovst Dr. Philos. Frost. J Cathrine Kirke: s. D., Hr. Pastor Thurah.
Ribe Stifts Adresseaviser, 1826-12-22
Døbte: I Domkirken, den 13 December, Christian Lunds Søn, Friderik Christian, Fadderne: M. Hansdatter, A. Weise, R. Rasmussen, og H. H. Pudgaard.
Ribe Stifts Adresseaviser, 1826-12-22
Begravede: Paa Domkirkens Kirkegaard, den 20de Decbr., Gaardmand Christen Hansen i Øster=Vedsted, 40 Aar gl.
Ribe Stifts Adresseaviser, 1826-12-22
(J Helligdagene udgives ingen Avis.)
Ribe Stifts Adresseaviser, 1826-12-22
AVERIISSk ENTS. Anden Juledags Aften bliver Bal. s. 1. A. De Herrer som önske at deeltage, ville behageligen tegne sig paa Ballisten som er henlagt hos Hr. Ramling. - Nytaarsdags Aften bliver Concert.
Ribe Stifts Adresseaviser, 1826-12-22
Hos Termansen faaes: Kjendelse og Dom i Sagen Clausen og Grundtvig bedømt af Lindberg. Christi Guddom en Prædiken af Holm.
Ribe Stifts Adresseaviser, 1826-12-22
Skifte. Creditorerne og Arvingerne i afdøde HuusmandskonBirthe Knudsdatters og forhen afdøde Mand Niels Christensens Stervboe i Lyngkrog i Weirum Sogn, indkaldes herved med 12 Ugers Varsel til. for undertegnede Skifteforvalter i Boet at anmelde og legitimere deres Krav og Arveret. Hierm Ginding Herreders Contoir i Holstebroe, den 18de December 1826. Fugl.
Ribe Stifts Adresseaviser, 1826-12-22
Stifteforvalteren i Boet efter afgangne Laurs Christensen lader ved 3de Auctioner opraabe til Bortsalg, den Boet tilhørende Gaard Dahlgaard kaldet i Aulum Sogn, som skal have Hartkorn 2 Td. 3 Skpr. 1 Alb. med tilhørende Kirke-Korn-Tiende samt Konge-Kirke Qvæg-Tiender, nemlig: 1ste Gang Løverdagen den 20de Januar 1827 Eftermiddag Kl. 12-1. 2den Gang Løverdagen den 3die Februar næstefter Eftermiddag Kl. 12- 3die Gang Tirsdagen den 20de f. M. ligeledes Eftermiddag Kl. 12-1. Første og anden Auction afholdes paa Tingstedet i Gjelleruplund men 3die Auction i Gaarden som skal sælges. Lysthavende indbydes. Hammerum Herred, d. 16de Decbr. 1826. Landt.
Ribe Stifts Adresseaviser, 1826-12-22
Placat. Torsdagen den 4de Januari 1827 om Eftermiddagen Kl. 2 lader Ribe Rectorat ved offentlig Auction paa Raadstuen i Lemvig opraabe til Bortsælgelse den Deel af Nørre Lem Sogns Kongetiende som ydes med Korn paa Skjeppen for Aaret 1826. bestaaende af 34 Td. Skp. 2 Fdk. Byg samt 57 Tdr. 6 Skp. 2 enfierdedeel Fdk. Havre, hvilket sælges paa billige Conditioner, som paa Auctionsstædet bekjendtgjøres. Lemvig, d. 16de Decbr. 1826. Schønau. Min elskede Pleiefader, vi Ordets egentlige Forstand, den værdige Olding Niels Bønnelyche bortreves fra mig d. 12te Decbr. af et Slagflod, efter at have fyldt 70 Aar. De som kjendte Ham skjønne Hans Værd; Hvad jeg tabte føler jeg med inderlig Smerte. Jerne Præstegaard, den 12te Decbr. 1826. K Tranberg, fød Hansen.
Ribe Stifts Adresseaviser, 1826-12-22
J Følge Skifterettens Begjæring bliver det Jørgen Pedersens Opbudsboe tilhørende og i Rankenberg, Bye, Vorbasse Sogn, Slangs Herred, Ribe Amt beliggende Selveiersted af Hartkorn Ager og Eng 7 Skpr. Fdkr. stillet til 3de offentlige Auctioner, som afholdes herpaa Contoiret den 15de og 29de Januari og paa Steder selv i Rankenberg den 12te Februari 1827 hver Gang om Formiddagen Kl. 10, og bliver ved sidste Auction ligeledes bortsolgt Opbudsboets ubetydelige Løsøre. Hvilket i Overeensstemmelse med Placat 22de April 1817 til alle Vedkommendes Efterretning herved bekjendtgjøres. Herredscontoiret i Colding, den 16de December 1826. John Finsen.
Ribe Stifts Adresseaviser, 1826-12-22
Ved Proclama som snarest mueligt bliver læst inden vedkommende Over- og Underret, indkaldes Enhver som formene sig at have nogen Fordring i Boet efter afdøde Kirkesanger og Skolelærer Nyegaard af Grimstrup Bye og Sogn, Skads Herred, Ribe Amt, til for mig, som Skifteforvalter inden 12 Ugers Forløb, at anmelde og beviisliggjøre deres Krav; hvilket herved endvidere bekjendtgjøres. Stads Herredscontoir i Varde, den 8de Decbr. 1826. Lund, const.
Ribe Stifts Adresseaviser, 1826-12-22
Jfølge vedkommende Dom og Udlægshavers Begjæring bliver det Morten Jensen tilhørende i Guldager Bye og Sogn Skads Herred, beliggende Huus med Jorder til Hartkorn 3 Skpr. 1 Fdkr. 1 Alb., stillet til 3de offentlige Auctioner der afholdes: 1ste Auction Tirsdagen den 16de Januari 1827. 2den Auction Tirsdagen den 30te samme Maaned, og 3die Auction Løverdagen den 17de Februarii næstefter. De 2de første Auctioner foretages i Herredets Tingstue paa Varde Raadhuus de benævnte Dages Formiddag Kl. 11, hvorimod 3die Auction afholdes i det sælgende Sted formeldte Dags Formiddag Kl. 10; hvilket herved overeensstemmende med Placaten 22de April 1817, bekjendtgjøres. Stads Herredscontoir i Varde, den 12te December Lund, const.
Ribe Stifts Adresseaviser, 1826-12-22
J Følge Skifterettens Forlangende bliver det afdøde Skomager Nicolay Bernboms Stervboe tilhørende Huus No. 328 i denne Byes Fiskeraade, bestaaende af 2 Fag ege Bindingsværk, 2 Etage Grundmuur til Gaaden, samt 8 Fag ibygt Halvtag, med tilhørende Udskiftningsjorder i Søndersorte i Lodden No. 15 og paa nye Hede i Lodden No. 22 bortsolgt ved trende offentlige Auctioner paa denne Byes Raadstue den 21de og 27de Decbr. dette Aar, samt 19de Januari 1827, om Formiddagen Klokken 9; hvilket herved overeensstemmende med Placaten af 22de April 1817 bekjendtgjøres til Pantecreditorernes og de Lysthavendes Underretning. Saasnart tredie Auction over Huset er afholdt, bortsælges, ligeledes paa Raadstuen Boets Løsøre bestaaende af : Borde, Stole, Sengeklæder, Kjøkkentøi, en Deel mærsk Høe, hvortil de Lysthavende indbydes. Conditionerne erfares paa Auctionsstedet. Ribe, den 23de Novbr. 1826. Stadfeldt.
Ribe Stifts Adresseaviser, 1826-12-22
Veile-Amts landseconomiske Selskab. Selskabet har modtaget fra det Kongl. Landhuusholdningsselskab i Kjøbenhavn 4 Exemplarer af Vinstrups Afbildinger af Agerdyrkningsredskaber og et Exemplar af Herbarium pharmacenticum. De af Selskabets Medlemmer som ønske at afbenytte disse Værter ved Laan, ville behageligst henvende sig til Selskabets Kasserer Hr. Landvæsenscommissair Ammitsbøl i Veile. Herhos bekjendtgjøres tillige at Selskabet har besluttet Uddeelingen af 3 Præmier een paa 8 een paa 6 og een paa 4 Speciesdalere for de 3 største Udtørringer af Moser og Enge eller andet sidtliggende Land, som af Bønder her i Amtet iværksættes fra denne Bekjendtgjørelses Dato til 1ste August n. A. For at vinde den 1ste Præmie maa dog ikke mindre end 100 Favne Grøft af fornøden Dybde og Brede kastes, og en tilbørlig Paakjøring af Sand og Mergel have fundet Sted. Præmienskningerne maae være indsendte til Selskabets Formand inden n. k. 1ste August og ledsages af tilbørlige Attester. Selskabet vil ogsaa udbetale 3 Præmier, een paa 6, een paa 4 og een paa 2 Specier for de 3 største Humle anlæg som iværksættes af Bønder her i Amtet i Aaret 1827 og hvis Flor 1828 ved gyldige Attester bevises. Som gyldige, ansees de Attester, der ere underskrevne af 2 eller 3 af Selskabets Medlemmer, og give nøie Forklaring over den paagieldende Gienstand, der til ydermere Sikkerhed for Selskabet, vil blive paa det strængeste undersøgt af Husflidcommitteen. Veile i det landocconomiske Selskab, den 3die Decbr. Som p. t. styrende Formand. Rosenørn.